
ליזי דלריצ'ה [יו"ר המועצה]: פותחים את ישיבת מליאה מן המניין מספר 32. לפני שאנחנו מתחילים, עמרי, ברוך הבא, נמצא כאן איתנו. יניב, ברוך היוצא. לפני שאנחנו מתחילים, אפילו לפני הפרוטוקול, אני רוצה ככה להגיד תודה ליניב על השנים, באמת, סוגר שמונה, נכון? אני לא טועה. שמונה שנים, לא?
יניב אנגל [חבר מועצה]: כן, כן.
ליזי דלריצ'ה [יו"ר המועצה]: אתה עושה פרצוף.
נופר מזולה בלולו [חברת מועצה]: אני עשיתי לו כל הכבוד, סחתיין.
ליזי דלריצ'ה [יו"ר המועצה]: הוא סוגר בדיוק שמונה שנים של להיות חבר מועצה, עם המון המון תחומים שלקחת על עצמך, איכות סביבה, באמת, עזרת פה לתושבים בצורה בלתי רגילה, ועדה לתכנון ובנייה, ביטחון במלחמה. באמת, אין מילים על העבודה שעשית. אני בטוחה שאתה תמשיך להתנדב, כי זה בדמך, ותעשה דברים אפילו עוד יותר חשובים, בטח אחרי המלחמה, ומכאן לאומה.
יניב אנגל [חבר מועצה]: טוב, אז קודם כל-
ליזי דלריצ'ה [יו"ר המועצה]: הכנו לך את הכיבוד. בדרך כלל, אתה זוכר שאנחנו קמצנים.
יניב שחר [חבר מועצה]: זהו, רציתי לשאול מה קרה היום.
ליזי דלריצ'ה [יו"ר המועצה]: אם תעזוב, אני אכפיל את השולחן.
יניב שחר [חבר מועצה]: בשבילי? שאני אבוא לאסוף או אחרי שאני את תכפילי?
ליזי דלריצ'ה [יו"ר המועצה]: לא, לא, לא, כשאתה תהיה נוכח, אני אתן לך את כל זה.
יניב אנגל [חבר מועצה]: למה? תתנהגו יפה, שאני לא אצטרך לחזור. קודם כל, למי שלא יודע, אז אני נכה משרד הביטחון הרבה שנים. הספורט שיקם אותי. בית הלוחם עזר לי. היום אני מחזיר לו, מחזיר לבית הלוחם. נוצר מצב שבשנה וחצי האחרונות נכנסתי לפעילות מאוד מקיפה ועמוקה, ופשוט שאבו אותי, ממש החתימו אותי על מסמכים להתנדב, ממש כמו חבר עירייה עם הטרדות מיניות, הכול כאילו. הכול. יש לי היום את הזכות ללוות חיילים פצועים בגוף ובנפש לשיקום דרך ... זה מה שאני עושה בשנה האחרונה. זה תפס לי את כל הקשב, למעשה. כל הקשב והלב גם. כשאני לא יכול לעשות משהו במאה אחוז, ראיתי שאני פה הופך להיות פחות ופחות נוכח, ואפילו זמן אין כל כך לאנשים, ואחת המטרות העיקריות שבאתי לפה זה כדי לעזור לאנשים, כשאני ראיתי שאני פשוט לא יכול להתמודד עם שני הדברים האלה ביחד, אני בחרתי את הצד של החיילים הצעירים, שהם כולם בגיל של הילדים שלי. אני אפילו יכול להגיד שאחד החבר'ה של בית הלוחם, ביום ראשון האחרון, קטוע רגל מעל הברך, סיים איש ברזל בקונה הוואי. הוא איש ברזל מלא. הוא הראשון בעולם. בארץ זה בטוח, ובעולם. לראות את החבר'ה הצעירים האלה יחד איתי, שאני מתאמן איתם, לא רק מלווה אותם, עוזר להם, ומקבל תקציבים, ציוד, משלחות, חו"ל וכל מיני דברים מדהימים שבית הלוחם מספק לנו, ארגון נכי צה"ל ותורמים. אז אני פשוט מוצא את עצמי שם יותר ויותר, פה פחות ופחות.
ליזי דלריצ'ה [יו"ר המועצה]: גזל מול הצלת נפשות.
יניב אנגל [חבר מועצה]: ההחלטה-
נופר מזולה בלולו [חברת מועצה]: החלטה קלה.
יניב אנגל [חבר מועצה]: כן, והיא גם התקבלה מזמן, לפני המלחמה, בפברואר. זה היה כבר על קצה הלשון, ואז נכנסה המלחמה באיראן וכל הסיפור הזה התעכב. אז זהו. אני קודם כל רוצה להגיד תודה רבה על ההזדמנות, על הזכות. תודה רבה לך, ליזי. תודה רבה לכל חברי המועצה. תודה רבה לכל עובדי המועצה, מהמנכ"ל ועד אחרון העובדים שעבדתי איתם בשיתוף פעולה מדהים, באמת, ללא דופי ואין מילים. באמת היו לי הזכות והעונג. ולחברי המועצה, כמובן. תודה רבה, תמשיכו-
ליזי דלריצ'ה [יו"ר המועצה]: תודה רבה, לחיים.
יניב אנגל [חבר מועצה]: ושיהיה בהצלחה לעמרי, שצריך באמת-
* מדברים ביחד, לא ברור.
יניב אנגל [חבר מועצה]: אני חושב שגם הגיע לו שנשאיר לו-
ליזי דלריצ'ה [יו"ר המועצה]: לא, עוד לא. אני התחלתי איתו, ותיכף אנחנו נתחיל את סדר היום הזה. אנחנו נשביע אותו. הוא כרגע זר. אתה עוד לא יכול לשבת בשולחן, שב מאחור.
יניב אנגל [חבר מועצה]: זהו, שנשאיר לו יותר זמן. פשוט, את יודעת, לא בדקה, שיביא את עצמו לידי ביטוי ויקלל כמו שצריך. יש לך הרבה זמן. יש הרבה זמן עד הבחירות. אז זהו. אז אני מאחל לכולכם בהצלחה. תמשיכו לקדם את גני תקווה. אני פה, נשאר תושב.
ליזי דלריצ'ה [יו"ר המועצה]: שלא נצטרך אותך ולא נוותר לך.
[bookmark: _Toc243343373][ 1 ]  אישור פרוטוקול ישיבות מליאה מס' 30-31 מתאריך 11/8/26.
ליזי דלריצ'ה [יו"ר המועצה]: אישור פרוטוקול ישיבות מליאה מס' 30-31, 11/8/26. מי בעד? יניב נמנע, כל היתר בעד. דיווחי ראש העיר. לא, אני אעשה רגע, אני אעשה שינוי של הסעיפים, זה קצת יותר הגיוני.
החלטה: מליאת המועצה מאשרת ברוב קולות את פרוטוקול ישיבות מליאה מס' 30-31 מתאריך 11/8/26.
[bookmark: _Toc243343374][ 4 ]  הצהרת אמונים של חבר המועצה הנכנס עמרי דליהו מסיעת "את" (במקום יניב אנגל).
ליזי דלריצ'ה [יו"ר המועצה]: הצהרת אמונים של חבר המועצה הנכנס עמרי דליהו מסיעת "את" (במקום יניב אנגל). בבקשה, תעמוד, שנביך אותך.
יניב אנגל [חבר מועצה]: מי מצלם? צריך לצלם.
* מדברים ביחד, לא ברור.
עמרי דליהו [חבר מועצה]: אני מתחייב לשמור אמונים למדינת ישראל ולמלא באמונה את שליחותי במועצה.
ליזי דלריצ'ה [יו"ר המועצה]: בהצלחה.
נופר מזולה בלולו [חברת מועצה]: רגע, אתה צריך מתחייב, מתחייב. לא אמרתם לו את הכול? למה עשיתם לו קיצור?
דובר: אתה יכול להצדיע.
נופר מזולה בלולו [חברת מועצה]: כן, למה עשית לו בקיצור? הוא לא היה צריך להצדיע לכל אחד?
יניב אנגל [חבר מועצה]: חשבתי שטעיתי כבר.
ליזי דלריצ'ה [יו"ר המועצה]: עמרי, זה חברת שטותניקים. תזהה לאט לאט מה אמת ומה לא אמת. אנחנו פה, כן, כן, תיזהר. אנחנו פה כולם בשבילך, לכל מה שאתה צריך. כל אנשי המועצה, כל עובדי המועצה. כולם, כולם. זה לא כזה תורה מסיני, אבל הכול בסדר. צא ולמד. יש סבלנות, יש זמן-
אמיר רחמנינוב [חבר מועצה]: זה מוקלט.
ליזי דלריצ'ה [יו"ר המועצה]: מוקלט, כן. זהו. תודה לאורחת, לרעייתו.
דוברת: מרגש.
ליזי דלריצ'ה [יו"ר המועצה]: כן, זה באמת מרגש.
עמרי דליהו [חבר מועצה]: תודה רבה לכולם.
אמיר רחמנינוב [חבר מועצה]: בהצלחה.
עמרי דליהו [חבר מועצה]: תודה רבה.
[bookmark: _Toc243343375][ 2 ]  דיווחי ראש העיר.
ליזי דלריצ'ה [יו"ר המועצה]: עכשיו דיווחי ראש העיר. פתיחת שנת הלימודים - פתחנו את בית הספר החדש בראשית, ו-6,419 תלמידות ותלמידים פתחו את השנה, את שנת הלימודים, מגיל 3 ועד התיכון. מהפכת הקשב במערכת החינוך - אנחנו התחלנו במהפכת קשב בחטיבות. הוצאנו את הטלפונים. אנחנו מתחילים את זה גם ביסודיים. אני חושבת שזה תהליך מאוד מאוד חשוב, בטח כשמאיצים את, צריך כל הזמן גם וגם.
אמיר רחמנינוב [חבר מועצה]: שיתוף פעולה של המנהלים.
ליזי דלריצ'ה [יו"ר המועצה]: בדיוק, בלי מנהלים אי אפשר לעשות את זה. אם ההורים היו רוצים לבד, לא היה עובד. אם המנהלים היו רוצים לבד, לא היה עובד. כששניים רוצים ומקדמים את זה, אין סיכוי שזה לא יצליח. בחודש האחרון התבשרנו שבגני תקווה נבחרה להשתתף בתוכנית ארצית לקידום תחבורה חכמה במרחב העירוני של משרד התחבורה ונתיבי איילון. אנחנו מאוד מקווים שנצליח לקדם בשורות ופתרונות חכמים לתחבורה, שבאמת מרכז הארץ הולך ומצר עלינו. צריך לפתח-
נופר מזולה בלולו [חברת מועצה]: עכשיו הם נזכרו? במקום להביא לפה את הרכבת, עכשיו הם אומרים לנו תהיו-?
ליזי דלריצ'ה [יו"ר המועצה]: נגיד תודה שהם נזכרו, אבל זה-
יניב שחר [חבר מועצה]: מה זה פתרונות חכמים?
נופר מזולה בלולו [חברת מועצה]: פתרונות חכמים זה שיהיה לנו חלליות שיוציאו-
יניב שחר [חבר מועצה]: מה זה פתרונות חכמים אבל? מה?
ליזי דלריצ'ה [יו"ר המועצה]: אני לא יודעת אם הייתי יודעת, אז הייתי, אני אתחיל ואז אני אספר לכם. הרחבת המענים הטיפוליים בקהילה - עדכון חשוב נוסף. הרחבת הפעילות של הבית הירוק בקהילה. אנחנו קיבלנו אישור ממשרד הביטחון לטפל בפצועים של משרד הביטחון, גם נפש וגם גוף. הם יכולים לטפל בבית הירוק ולקבל את ההרשאה ממשרד הביטחון.
נופר מזולה בלולו [חברת מועצה]: רק תושבי גני תקווה?
ליזי דלריצ'ה [יו"ר המועצה]: בעיקרון לא רק תושבי גני תקווה, אבל כשאין הרבה מקום, אז תושבי גני תקווה יקבלו קדימות.
אמיר רחמנינוב [חבר מועצה]: עדיפות.
ליזי דלריצ'ה [יו"ר המועצה]: יש לנו יזמה חדשה שעובדת כבר, עברה את כל הקיץ. האמת, זה בעיניי גאונות של עינת להביא. אני חייבת לתת את הקרדיט לדבר הזה. היא לקחה מורים מחטיבת הראשונים, והיא הפכה אותם לציפורי לילה. הם מסתובבים, הם היו פה ביום ראשון? כן. וסיפרו. באמת, הם מדברים עם הילדים בשפה אחרת. הילדים מתכתבים, אומרים להם שהם פה. אנחנו, בעיקר חמישי ושישי וחופשים, כי זה עיקר התקלות עם הנוער, הקריאות שלנו במוקד. זה לא תקלות, כי רוב הנוער הוא נוער נורמטיבי, שבסך הכול רוצה לעשות רעש קצת בפארקים. אבל אלה שהם לא רק רוצים לבלות, אנחנו עשינו גם פעם בשבוע, יש לנו אכיפה עם המשטרה, עם הסיירת העירונית ברחובות. הזדמנות ככה, אני לא יודעת אם כולם ראו אותך או לא.
אמיר רחמנינוב [חבר מועצה]: לא, הזדמנות להכיר אותו, כן.
ליזי דלריצ'ה [יו"ר המועצה]: הזדמנות להכיר. תיכף יש לנו פה שתיים, שני כוחות. אז שרית, תציגי את עצמך. אני אנשום בינתיים.
שרית גרשקוביץ כהן [מנהלת אגף בקרה ומיזמים עירוניים]: טוב, אז אני שרית גרשקוביץ' כהן. אני תושבת גני תקווה. בעצם הגעתי לעירייה החל מה-1 בספטמבר. בתפקיד שלי אני ראש אגף שעוסק בכל מה שקשור לתיאום, תכנון ובקרה עירוניים בהקשר של תוכנית העבודה העירונית, האינטגרציה, באמת לראות שכל תוכנית העבודה גם מותאמת לעיר, וגם אנחנו מבצעים אחריה בקרה ומעקב, כדי לראות שהיעדים שאנחנו שמים והמשימות באמת הלכה למעשה קורים. מתעסקת בנושא של מיזמים עירוניים, רוחביים, ככה באמת ארוכי טווח. אני עוסקת גם בנושא של ביטחון קהילתי. בהקשר הזה, זה גם נושא של ציפורי לילה. בביטחון קהילתי בעצם אני מייצרת אינטגרציה בין כל הגופים שעוסקים בביטחון, אם זה מחלקת הביטחון, השיטור הקהילתי, השוטר הקהילתי, הסיירת, מחלקת החינוך, בעצם כל הגורמים שיש להם-
ליזי דלריצ'ה [יו"ר המועצה]: הפיקוח, משטרה.
שרית גרשקוביץ כהן [מנהלת אגף בקרה ומיזמים עירוניים]: הפיקוח. כל הגורמים שיש להם יד ורגל בביטחון. אנחנו מסתכלים רגע על כל התמונה הכוללת. אם אני נותנת דוגמה, אז בסוף כל לילה, בבוקר, אנחנו מוציאים דו"ח מסודר של כל מה שקרה בלילה. בעצם כל הזמן רואים איך אנחנו יכולים לטייב, בסדר? את כל מה שקשור לביטחון בעיר. בנוסף לזה, אני מתעסקת גם בנושא של הקהילות, כל מה שקשור למתנדבים וכל מה שנדרש פה בעצם בעיר. אני רואה בזה באמת שליחות להיות פה.
ליזי דלריצ'ה [יו"ר המועצה]: ומה עשית קודם? עתודאית.
שרית גרשקוביץ כהן [מנהלת אגף בקרה ומיזמים עירוניים]: לפני זה שירתי 25 שנה בצבא. אני פורשת צה"ל במגוון של תפקידים, גם בחטיבת המבצעים, אבל בעיקר בפיקוד העורף. עסקתי בעולמות של הכנה של רשויות מקומיות, משרדי ממשלה לחירום, אינטגרציה, בעצם של בין הצבא לבין המרחב האזרחי. בתפקיד האחרון הייתי ראש מחלקת אוכלוסייה. הייתי אחראית במהלך גם הקורונה, אבל גם המלחמה, על כל מה שקשור להנחיות של הציבור. כל הכתומים שראיתם בטלוויזיה, זה אני. מדיניות ההתגוננות.
ליזי דלריצ'ה [יו"ר המועצה]: איזו דרגה את?
שרית גרשקוביץ כהן [מנהלת אגף בקרה ומיזמים עירוניים]: אלוף משנה. אז אני אלוף משנה במילואים. כן, אני תמיד-
ליזי דלריצ'ה [יו"ר המועצה]: אני מרגישה שאני צריכה להשוויץ בה היא לא משוויצה.
שרית גרשקוביץ כהן [מנהלת אגף בקרה ומיזמים עירוניים]: כן, לא, לא, אני לא.
אמיר רחמנינוב [חבר מועצה]: במילואים אבל את עולה עוד או שזהו?
שרית גרשקוביץ כהן [מנהלת אגף בקרה ומיזמים עירוניים]: עד עכשיו עשיתי מילואים בצורה אינטנסיבית.
אמיר רחמנינוב [חבר מועצה]: לא, את מקבלת עוד דרגות במילואים?
שרית גרשקוביץ כהן [מנהלת אגף בקרה ומיזמים עירוניים]: כרגע אני פה בעירייה, ולא במילואים.
דובר: זה צריך תפקיד כדי לקבל את הדרגות.
שרית גרשקוביץ כהן [מנהלת אגף בקרה ומיזמים עירוניים]: בחירום אני פה. יש לי תפקיד בחירום, אבל עכשיו אני חלק מהעיר.
ליזי דלריצ'ה [יו"ר המועצה]: בהצלחה.
אמיר רחמנינוב [חבר מועצה]: לפי מה שהבנתי, סליחה שאני קוטע, סליחה, אני מבין שאת לוקחת גם את הנושא של המתנדבים.
שרית גרשקוביץ כהן [מנהלת אגף בקרה ומיזמים עירוניים]: כן, אני אקח ...
ליזי דלריצ'ה [יו"ר המועצה]: כל הקהילות.
אמיר רחמנינוב [חבר מועצה]: זאת אומרת, שרון, אז זה בעצם עובר אליה הנושא?
שרית גרשקוביץ כהן [מנהלת אגף בקרה ומיזמים עירוניים]: כן, היא תעבור אליי.
אמיר רחמנינוב [חבר מועצה]: אני יודע ששרון עוזבת. אז זה עובר אלייך?
שרית גרשקוביץ כהן [מנהלת אגף בקרה ומיזמים עירוניים]: שרון עוזבת, יחליף אותה מישהו. הוא יהיה תחתיי בעצם, ולא תחת הרווחה.
אמיר רחמנינוב [חבר מועצה]: ואת אומרת גם מיזמים של העירייה?
שרית גרשקוביץ כהן [מנהלת אגף בקרה ומיזמים עירוניים]: כן, מיזמים של העירייה.
אמיר רחמנינוב [חבר מועצה]: טוב לדעת.
ליזי דלריצ'ה [יו"ר המועצה]: אבל אל תציק לה. הלו, בוקר טוב, שרית.
אמיר רחמנינוב [חבר מועצה]: שרית, מה העניינים? אחותי, אנחנו פה.
* מדברים ביחד, לא ברור.
ליזי דלריצ'ה [יו"ר המועצה]: אורבן 95, עיר בגובה העיניים של הילדים - אנחנו מתחילים לראות בשטח את הביטויים הראשונים של תפיסת אורבן 95. זו תוכנית שהיא עולמית. היא הונחלה בתל אביב. אנחנו הלכנו ללמוד איך רואים את המרחב הציבורי מגובה ילד, גובה 95. מהסיפור של השרפרפים שאנחנו נשים ושמים בגלידריות, כדי שאפשר יהיה לטפס ולראות איזה גלידה בוחרים, למתי צריך לעצור במרחב הציבורי כשמגיע רכב, אז העמודים האלה. אנחנו מנסים ככה לדייק מה צריך לשים. זה הרצאות לציבור, להורים פה, על החשיבות של הגיל הרך. 85 אחוז מהתפתחות המוח קורית בגיל הרך. הורים ששומעים את ההרצאות האלה, זה באמת הרצאות משנות חיים. מי שעבר את הגיל הזה, מתבאס או לוקח ללב אם הוא פספס משהו בגידול של הילד שלו. מי שנמצא בגיל הזה, מבין שצריך יותר מדברים טכניים. זה מאוד מאוד חשוב, זה תורה שלמה. שלום. מה העניינים?
ליזי דלריצ'ה [יו"ר המועצה]: היה כתוב נא לא להיכנס.
נופר מזולה בלולו [חברת מועצה]: היחיד שהיה ממושמע זה אתה.
ליזי דלריצ'ה [יו"ר המועצה]: עמדת בחוץ המון זמן.
דובר: בדיוק, אף אחד לא כרז.
ליזי דלריצ'ה [יו"ר המועצה]: מרוץ גני תקווה - ב-23 באוקטובר, יום שישי, אנחנו עושים אירוע ריצה משותף עם קריית אונו. אירוע חוצה רשויות. רצים גם שם וגם פה, ועושים הפנינג. אני חושבת שזה ככה התחלה של יוזמה משותפת, לראות שאיפה שזה win win, זה וואו. חודש האזרח הוותיק - נכנסים לנובמבר עם חודש האזרח הוותיק. אז כל מי שצריך בייביסיטר, האזרחים הוותיקים תפוסים. יש להם המון המון פעילויות.
[bookmark: _Toc243343376][ 3 ]  אישור תברים.
ליזי דלריצ'ה [יו"ר המועצה]: אישור תב"רים.
גורן לין אלרגנד [גזברית]: טוב, הייתה ועדת כספים אתמול, גם היה דיון ב תב"רים. כעת נעבור אחד אחד.
[bookmark: _Toc243343377][ - ]  תב"ר 878 - הוצאות מלחמת עם כלביא ושאגת הארי.
גורן לין אלרגנד [גזברית]: 878 - הוצאות מלחמת עם כלביא ושאגת הארי - מוגדל ב-40 אלף שקל ממשרד הפנים. פשוט קיבלנו מענקים ממשרד הפנים, והייתה טעות. במליאות קודמות שמנו 435, ופה 475 אלף. אנחנו מוסיפים את ה-40 אלף שקל למענקי משרד הפנים. כלומר ... להרשאה שהתקבלה, למענק שהתקבל. תב"ר 878, בסדר? בעד?
ליזי דלריצ'ה [יו"ר המועצה]: מי בעד?
החלטה: מליאת המועצה מאשרת פה אחד את תב"ר 878 - הוצאות מלחמת עם כלביא ושאגת הארי.
יניב אנגל [חבר מועצה]: אתה צריך להתחיל להגיד, תתרגל.
עמרי דליהו [חבר מועצה]: בסדר, אני בעד.
נופר מזולה בלולו [חברת מועצה]: הוא מקבל חפיפה מהביוקר, לא סתם חפיפה.
[bookmark: _Toc243343378][ - ]  תב"ר 889 - רכישת רכבי עבודה.
גורן לין אלרגנד [גזברית]: תב"ר 889 - רכישת רכבי עבודה - זה תב"ר שמתממן מהלוואה שלקחנו, מיליון שקל, ומכספים שנכנסים לנו לקרן מכירת נכסים וציוד מנכסים שאנחנו מוכרים. אז נכנסו לנו 139 אלף שקל ממכירות רכבים. לכן אנחנו מגדילים את התב"ר ב-139 אלף שקל, מקרן מכירת נכסים וציוד. בעד?
החלטה: מליאת המועצה מאשרת פה אחד את תב"ר 889 - רכישת רכבי עבודה.
גורן לין אלרגנד [גזברית]: סגירת תב"רים.
[bookmark: _Toc243343379][ - ]  תב"ר 800 - מרכז תגלית.
גורן לין אלרגנד [גזברית]: מרכז תגלית, תב"ר מספר 800 - נסגר. יש פה טעות כתיב. זה לא בעודף של 3,211, זה בגירעון של 3,211, שיועבר לקרן השבחה, שיקוזז מקרן השבחה. בעד?
יניב שחר [חבר מועצה]: אני לא רגיל לראות תב"רים במינוס, בטח כשזה לא יותר מכמה אגורות. את הפתעת פה.
גורן לין אלרגנד [גזברית]: מינוסים קטנים. יש פה כאילו תב"ר של 29 מיליון. יש פה עוד מינוסים דווקא פה במקרה.
יניב שחר [חבר מועצה]: לא, אני מדבר על כל-
גורן לין אלרגנד [גזברית]: לרוב הם נסגרים בעודף קטן. פה ושם קורה גם את זה. זה לא משמעותי. בסדר? 800, כולם בעד?
החלטה: מליאת המועצה מאשרת פה אחד את סגירת תב"ר 800 - מרכז תגלית.
[bookmark: _Toc243343380][ - ]  תב"ר 830 - נגישות בבית ספר יובלים.
גורן לין אלרגנד [גזברית]: תב"ר 830 - נגישות בבית ספר יובלים - זו הייתה הרשאה של משרד החינוך שלא בוצעה.
יניב שחר [חבר מועצה]: למה זה לא בוצע? לא היה צריך לעשות את זה?
גורן לין אלרגנד [גזברית]: אמרתי למה זה לא בוצע. צפיתי את השאלה. זה לא בוצע כי העבירו מערכת שמע מכיתה לכיתה לילד שהיה צריך. לכן לא ניצלו את ההרשאה.
יניב שחר [חבר מועצה]: חבל.
גורן לין אלרגנד [גזברית]: אני כן שאלתי למה לא בכל זאת לקנות, אבל כנראה יש את השיקולים של מחלקת הנדסה שאין צורך, אז לא קונים. גם בדרך כלל נותנים את ההרשאה לילד ספציפי. אם הם העבירו את מערכת השמע כי לא היה צריך אותה בכיתה אחרת, כי ילד עזב, לילד הזה, אז אין צורך לנצל את ההרשאה.
יניב שחר [חבר מועצה]: כן, אבל זה לא כסף שלנו. סתם זה חוזר למשרד הפנים.
נופר מזולה בלולו [חברת מועצה]: אבל אתה קונה משהו שלא צריך ולא יהיה לו שימוש.
יניב שחר [חבר מועצה]: ימצאו לו שימוש אחר כך.
גורן לין אלרגנד [גזברית]: אבל אתה צריך לדווח שזה לילד הזה, זה לא כזה. טוב, אני עוברת הלאה, בסדר? תב"ר 830, כולם בעד? סגירה.
החלטה: מליאת המועצה מאשרת פה אחד את סגירת תב"ר 830 - נגישות בבית ספר יובלים.
[bookmark: _Toc243343381][ - ]  תב"ר 831 - שיפור השירות - דיור מואץ.
גורן לין אלרגנד [גזברית]: תב"ר 831 - שיפור השירות - דיור מואץ - הייתה הרשאה של משרד הפנים שניתנה לפני, לדעתי, שלוש שנים, והוארכה לנו כל שנה, במסגרת זה שגני תקווה נחשבה לרשות לפיתוח מואץ. ביצענו את כל העבודה. הוא ייסגר בגירעון של 16,045, שיקוזז מקרן השבחה.
יניב שחר [חבר מועצה]: זה כסף שקיבלנו בזמנו ממשרד הפנים, נכון?
גורן לין אלרגנד [גזברית]: כן, זאת הרשאה שקיבלנו ממשרד הפנים.
החלטה: מליאת המועצה מאשרת פה אחד את סגירת תב"ר 831 - שיפור השירות - דיור מואץ.
[bookmark: _Toc243343382][ - ]  תב"ר 842 - משבר האקלים במערכת החינוך.
גורן לין אלרגנד [גזברית]: תב"ר 842 - משבר האקלים במערכת החינוך. ייסגר בגירעון של 28,400, שיקוזז מקרן השבחה. פה הייתה טעות. לא לקחנו בחשבון לפתיחת התב"ר את המאצ'ינג של הרשות, שהיה 28,400. לקחנו כאילו ההרשאה היא 100 אחוז. אז הוא נסגר בגירעון של 28,400.
החלטה: מליאת המועצה מאשרת פה אחד את סגירת תב"ר 842 - משבר האקלים במערכת החינוך.
[bookmark: _Toc243343383][ 5 ]  מינוי חבר המועצה עמרי דליהו לועדות העירייה: ועדת משנה לתו"ב, ועדת כספים, ועדת איכות הסביבה, ועדה לקידום מעמד הילד, ועדה למאבק בנגע הסמים, ועדת ביטחון.
ליזי דלריצ'ה [יו"ר המועצה]: תודה, גורן. מספר 4 עברנו. מספר 5. מינוי חבר המועצה עמרי דליהו לוועדות העירייה. לקחתי as is את כל מה שהיה של יניב והעברתי אליך. ועדת משנה לתכנון ובנייה, רונית תחתים אותך על כל מיני דברים מפחידים, אולי כבר החתימה. ועדת כספים, ועדת איכות סביבה, ועדה לקידום מעמד הילד, ועדה למאבק בנגע הסמים וועדת ביטחון. חלק מהוועדות מתכנסות ביחד. אחר כך נסביר לך הכול. אתה חונך אותו? מיכאל, אתה חונך אותו? יש פה בחור.
יניב שחר [חבר מועצה]: יש דבר אחד, הוועדה לאיכות הסביבה, יניב היה יושב הראש, אני חושב.
ליזי דלריצ'ה [יו"ר המועצה]: אז הוא יושב הראש.
יניב שחר [חבר מועצה]: אז צריך למנות יושב ראש, שיהיה מסודר.
ליזי דלריצ'ה [יו"ר המועצה]: אז אנחנו נמנה, תודה. מינוי חבר המועצה עמרי דליהו ליושב ראש ועדת איכות סביבה. תודה.
אמיר רחמנינוב [חבר מועצה]: מאחלים לך בהצלחה.
ליזי דלריצ'ה [יו"ר המועצה]: בהצלחה.
יניב שחר [חבר מועצה]: ישר ליושב ראש, בלי זה.
החלטה: מליאת המועצה מאשרת פה אחד את מינוי חבר המועצה עמרי דליהו לועדות העירייה: ועדת משנה לתו"ב, ועדת כספים, ועדת איכות הסביבה, ועדה לקידום מעמד הילד, ועדה למאבק בנגע הסמים, ועדת ביטחון.
[bookmark: _Toc243343384][ 6 ]  אישור חוזה בכירים לנעמה שלם, מנהלת אגף משאבי אנוש – 70%-60% משכר מנכ"ל.
ליזי דלריצ'ה [יו"ר המועצה]: אישור חברי בכירים לנעמה שלם, מנהלת אגף משאבי אנוש, 70%-60% אחוז משכר מנכ"ל. מונה עוזבת, לדעתי אמצע נובמבר, אם אני לא טועה, שלושה חודשים הודעה מראש. גייסנו מישהי. היא עבדה ברעננה. בחורה מוכשרת מאוד. היא מתחילה, ואנחנו רוצים את אותם תנאים של מנהל אגף לאשר.
יניב שחר [חבר מועצה]: זה אותו דבר? זה לא, אין פה כאילו תוספת ממה שמונה?
ליזי דלריצ'ה [יו"ר המועצה]: הטווח של מנהל אגף זה 60 עד 70.
יניב שחר [חבר מועצה]: לא, אני אומר - יחסית למונה, זה יותר? פחות?
גורן לין אלרגנד [גזברית]: עוד מעט זה 70 היום. זה כבר הגיע ל-70.
ליזי דלריצ'ה [יו"ר המועצה]: ותק מעלה.
יניב שחר [חבר מועצה]: הבנתי. אז זה לא מעלה את התקציב בגדול, זה אפילו מוריד?
החלטה: מליאת המועצה מאשרת פה אחד חוזה בכירים לנעמה שלם, מנהלת אגף משאבי אנוש – 70%-60% משכר מנכ"ל.
ליזי דלריצ'ה [יו"ר המועצה]: מי בעד? שקט את, אולי מוריד. מה אולי מוריד? את רוצה לחסוך?
יניב שחר [חבר מועצה]: לא, אם היא שם ותיקה ויש לה 70 אחוז, כן.
ליזי דלריצ'ה [יו"ר המועצה]: בודקים בשכר ורואים.
יניב שחר [חבר מועצה]: שיהיה לכיבוד, ליזי. היא יכולה להביא כיבוד לישיבות.
ליזי דלריצ'ה [יו"ר המועצה]: טוב, אז יש לנו עובדת חדשה. בשבילך ... עליי.
[bookmark: _Toc243343385][ 7 ]  אישור עבודה נוספת לעדי קורמן.
ליזי דלריצ'ה [יו"ר המועצה]: עוד עובדת חדשה. עדי, תציגי את עצמך.
עדי קורמן [דוברת]: היי, קודם כל, מעמד סופר מרגש. אני תושבת חוזרת, אני גדלתי בגני תקווה. אחרי שהייתי בגלות של 15 שנה בתל אביב, חזרתי לפה עם משפחה מורחבת. אז קודם כל, סופר מרגש מבחינתי. אני רואה את זה באמת כ-, אומר את הדברים שהוא, יניב, שיצא מכאן, שבאמת זה שליחות ואני באמת, זה לא סתם מבחינתי, אני בתפקיד דוברת, אני אחראית על כל תחום השיווק, דוברות ותקשורת. אני מגיעה לכאן עם ניסיון של מעל 12 שנה בדוברות, יחסי ציבור ושיווק, גם בתחום הציבורי. עבדתי בכנסת, בממשלה, עם כל מנעד הקשת הפוליטית. בתפקיד האחרון שלי הייתי דוברת של השר לביטחון פנים, גלעד ארדן. לאחר מכן, הייתי כמה שנים דוברת בראש אגף הסברה בקק"ל, ככה ארגון קטן ונחמד. לאחר מכן, בשנים האחרונות, הייתי בהייטק, מנהלת תקשורת ומותג, תפקידים בכירים בקורפורטים גדולים גלובליים. באמת, כמו שאמרתי, סופר מרגש מבחינתי לבוא ולהביא את כל הניסיון שצברתי, לספר את הסיפור בצורה הטובה ביותר. ויש כאן הרבה סיפורים טובים. אני בתפקיד חודשיים וחצי. אני מקווה שנתקלתם כבר בשני פרויקטים שלי. פרויקט אחד, שהיה הצלחה מסחררת - האוטו גלידה, שממש עשה באזז, המטרה שלו המרכזית, אני לא יודעת אם אתם יודעים, חוץ מתדמיתית, ככה לחגוג את הקיץ ולשמח את הילדים, הייתה המטרה בעצם להוריד את אפליקציית האירועים שלנו - גנטיק. כל מי שבעצם הוריד את האפליקציה, קיבל ארטיק. הורידו אלפי אנשים, שלפני זה היו-
דובר: לא בעניין.
עדי קורמן [דוברת]: ממש כמות מאוד קטנה. ממש היה פיק מטורף עם הדבר הזה, שיח מאוד חיובי על הפרויקט הזה. עוד פרויקט שאני מקווה שגם נתקלתם בו, משהו שבעצם רציתי להראות מהמקום שלי, של דור שני לחינוך מצוין, של הורים שגדלו כאן ובחרו גם להכניס את הילדים שלהם לכיתות א', זה איתר ככה את כל הרחובות, וזה גם היה פרויקט שקיבלנו עליו פידבקים מצוינים גם בסושיאל וגם בכללי. אז סופר שמחה להצטרף. אני רוצה שתדעו שאני פה בשבילכם לכל מה שתצטרכו. לכל יוזמה, כל רעיון, כל משהו שאתם חושבים שאפשר להרים אותו, גם כדוברות בתקשורת הארצית וגם המקומית, גם בסושיאל מדיה שלנו, שאנחנו הולכים, אני מקווה שאתם תתחילו לראות שהולך לעלות ככה דרגה. וזהו, אני פה לכל מה שתצטרכו.
יניב שחר [חבר מועצה]: איזה אנרגיות. כל הכבוד.
עדי קורמן [דוברת]: כן, וזה בשעה ש-, אתה צריך לראות, זה רק עולה. אז זה ... שאני אצא. שמחתי באמת. תודה רבה.
ליזי דלריצ'ה [יו"ר המועצה]: בהצלחה. אז תודה, אישרנו את השכר שלה ואותה בישיבה הקודמת. . עדי ביקשה לתת ייעוץ לאיזו חברה שהציעה לה הצעת עבודה טובה בהרבה מאשר האפשרויות העומדות בפני המועצה. היא רוצה לעבוד פה, היא רוצה להישאר פה, היא רוצה להיות חלק מהמגזר הציבורי.
דובר: ב-70 אחוז משרה אסור לה גם וגם?
ליזי דלריצ'ה [יו"ר המועצה]: היא ב-100 אחוז משרה, מותר לה.
דובר: לא, אולי אפשר, ה-70 אחוז-
ליזי דלריצ'ה [יו"ר המועצה]: לא, היא אמרה בערב וזה. כמו שראית, בקצב שלה היא טורבו, והיא מצליחה לעשות כמה דברים ביחד. היא לא תפגע בעבודה, לא תפגע באירועים ולא תפגע במה שצריך, כי אם היא תפגע, אז היא פשוט לא תוכל להמשיך לעבוד פה. אין שום קשר לעבודה נוספת או לא. אז חשבתי שזה נכון יהיה לתת לה את ההזדמנות גם לשפר את השכר, כי בסוף שכר פה, לצערי הרב, זה שכר מאוד נמוך, ויש לה 60 אחוז משכר מנכ"ל, שהמנכ"ל זה 33, אז תעשו חשבון.
דוברת: בהייטק, מה שנקרא, היא הרוויחה יותר.
ליזי דלריצ'ה [יו"ר המועצה]: בדיוק. הבנות שלי מרוויחות כבר יותר מהמנכ"ל פה, אז זה אתגר. אז זהו. אז אני מבקשת לאשר לה אישור עבודה נוספת, לעדי קורמן. מי בעד? מי נגד?
דובר: אני נמנע.
החלטה: מליאת המועצה מאשרת פה אחד עבודה נוספת לעדי קורמן.
ליזי דלריצ'ה [יו"ר המועצה]: תודה רבה לכם. ערב טוב לכולם.
תום הדיון

